
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 809 


26 Οκτωβρίου 1 994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΚΕΡΑΣΩΤΕΙΟΝ ΙΔΡΥΜΑ» και κύρωση 
του οργανισμού αυτού. . 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση της αριθμ. 121/25.5.92 (ΦΕΚ 371 Β) 
απόφασης Υπουργού ΥΠ.Ε.Π.Θ. «Κανονισμός λει¬ 
τουργίας του Οργανισμού Επαγγελματικής Εκπαί¬ 
δευσης και Κατάρτισης Ο.Ε.Ε.Κ.» όπως τροποποιή¬ 


θηκε και ισχύει. 2 

Ανασυγκρότηση του Ανωτάτου Συμβουλίου Επιλύσεως 
Αθλητικών Διαφορών (Α.Σ.Ε.Α.Δ.). 3 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκρισή σύστασης του κοινωφελούς ιδρύματος με την 

επωνυμία «ΚΕΡΑΣΩΤΕΙΟΝ ΙΔΡΥΜΑ» και κύρωση του 

οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις αριθμ. 4420/14.6.1975 και 7406/18.4.1978 δη¬ 
μόσιες διαθήκες της Αντωνίας συζ. Γεωργ. Κερασιώτη 
που συντάχθηκαν ενώπιον της Συμβολαιογράφου Σπάρ¬ 
της Στέλλας Γκίνη - Σπύρου και δημοσιεύθηκαν με τα 
αριθμ. 118 και 121/20.6.1985 πρακτικά του Μον. Πρωτο¬ 
δικείου Σπάρτης, αντίστοιχα, με τις οποίες συστάθηκε 
κοινωφελές ίδρυμα με την επωνυμία «ΚΕΡΑΣΩΤΕΙΟΝ 
ΙΔΡΥΜΑ». 

2. Τις διατάξεις των άρθρων: α) 95 και 98 του Α.Ν. 
2039/39, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 5.5.1994 γνωμοδότηση του Συμβουλίου 
Εθνικών Κληροδοτημάτων. 

4. Την αριθμ. 1026431/268/0006Α72.3.1994 κοινή 
απόφαση του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες στους 
Υφυπουργούς Οικονομικών (ΦΕΚ 154/Β/7.3.1994}, 

5. Την αριθμ. ΔΥ3α/οικ. 370/13.7.1994 κοινή από¬ 


φαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων, με την οποία ανατέθη¬ 
καν αρμοδιότητες στους Υφυπουργούς Υγείας, Πρόνοιας 
και Κοιωνικών Ασφαλίσεων (ΦΕΚ 550/Β/15.7.1994). 

Με πρόταση των Υφυπουργών Οικονομικών και Υγείας, 
Πρόνοιας και Κοιν. Ασφαλίσεων, αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΚΕΡΑΣΩΤΕΙΟΝ ΙΔΡΥΜΑ», η οποία 
έγινε από την Αντωνία συζ. Γεωργ. Κερασιώτη με τις 
αριθμ. 4420/14.6.1975 και 7406/18.4.1978 δημόσιες 
διαθήκες της, οι οποίες συντάχθηκαν ενώπιον της Συμβο¬ 
λαιογράφου Σπάρτης Στέλλας Γκίνη - Σπύρου και δημο¬ 
σιεύθηκαν με τα αριθμ. 118 και 121/20.6.1985 πρακτικά 
του Μον. Πρωτοδικείου Σπάρτης. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Υγείας, Πρόνοιας και Κοινωνικών 
Ασφαλίσεων και διέπεται από τις διατάξεις της παραπάνω 
συστατικής του πράξης, του παρακάτω οργανισμού, του 
Α.Ν. 2039/39 και των διαταγμάτων που εκδόθηκαν ή θα 
εκδοθούν, σε εκτέλεση του Νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία (13) 
άρθρα και καταχωρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΚΕΡΑΣΩΤΕΙΟΝ ΙΔΡΥΜΑ». 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΚΕΡΑΣΩ- 
ΤΕΙΟΝ ΙΔΡΥΜΑ» που συστήθηκε από την Αντωνία συζ. 
Γεωργ. Κερασιώτη, με τις αριθμ. 4420/14.6.1975 και 
7406/18.4.1978 δημόσιες διαθήκες της που συντάχθη¬ 
καν ενώπιον της Συμβολαιογράφου Σπάρτης Στέλλας 
Γκίνη - Σπύρου και δημοσιεύθηκαν με τα αριθμ. 118 και 
121/20.6.1985 πρακτικά του Νον. Πρωτοδικείου Σπάρ¬ 
της, αντίστοιχα αποτελεί νομικό πρόσωπο ιδιωτικού δι¬ 
καίου και διέπεται από τις διατάξεις της παραπάνω συστα¬ 
τικής πράξης, του παρόντος οργανισμού, του Α.Ν. 2039/ 








7578 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


39, όπως κάθε φορά ισχύει ο Νόμος αυτός και των διαταγ¬ 
μάτων που εκδόθηκαν ή θα εκδοθούν σε εκτέλεση του 
Νόμου τούτου. 

2. Έδρα του ιδρύματος είναι η πόλη της Σπάρτης. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
εγκρίσεως της σύστασής του. 

Αρθρο 2 

Σκοπός. 

Σκοπός του ιδρύματος είναι η οικονομική ενίσχυση, 
κάθε χρόνο από τα εισοδήματά του, οικονομικά αδυνάτων 
κοριτσιών, για την αντιμετώπιση των δαπανών του γάμου 
τους. 

Αρθρο 3 

Περιουσία - Πόροι. 

1. Περιουσία του ιδρύματος αποτελούν: 

α) Ο πρώτος (Α’) υπέρ το ισόγειο όροφος και ο υπεράνω 
αυτού χώρος (αέρας) οικοδομής, που βρίσκεται στη 
Σπάρτη, στην οδό Κωνσταντίνου Παλαιολόγου, με ποσο¬ 
στά συγκυριότητας επί του οικοπέδου των κοινοκτήτων 
και κοινοχρήστων και του ακαλύπτου χώρου συνολικά 
9/20. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4. 

Διοίκηση. 

1. Το ίδρυμα διοικείται από τοιμελές Διοικητικό Συμβού¬ 
λιο που αποτελείται από τους εκάστοτε: 

α) Μητροπολίτη Μονεμβασιάς και Σπάρτης. 

β) Δήμαρχο Σπάρτης και 

γ) Διευθυντή της υπηρεσίας Κοινωνικής Πρόνοιας 
Σπάρτης. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, το 
Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/39. 

4. Το Διοικητικό Συμβούλιο συνεδριάζει τακτικά κάθε 
εξάμηνο και έκτακτα όποτε το ζητήσει ο Πρόεδρος ή ένα 
(1) από τα μέλη του, με γραπτή αίτησή τους προς τον Πρό¬ 
εδρο, πάντοτε όμως έπειτα από έγγραφη πρόσκληση του 
Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 


νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώνη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. 

Δικαιούνται όμως οδοιπορικών ή άλλων εξόδων που δα¬ 
πάνησαν για την εκτέλεση υπηρεσίας του ιδρύματος, εφό¬ 
σον έγιναν έπειτα από ειδική εντολή του Διοικητικού Συμ¬ 
βουλίου και αποδεικνύεται ότι πραγματοποιήθηκαν νό¬ 
μιμα. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού του Α.Ν. 2039/39 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το Νόμο Αρχή (Υπουργό Οικο¬ 
νομικών ή Νομάρχη Λακωνίας) τον προϋπολογισμό και 
απολογισμό του ιδρύματος, σύμφωνα με τις διατάξεις των 
άρθρων 101 και 102 του Α.Ν. 2039/39 και του από 
20.12.1939 Β Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. 

Προσδιορίζει τα δικαιώματα, τις υποχρεώσεις και τα ει¬ 
δικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Αρθρο 6. 

Αρμοδιότητες Προέδρου. 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεςι. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. 

θέμα που δεν περιλαμβάνεται σ’ αυτήν δεν συζητείται, 
εκτός αν πρόκειται για επείγουσα υπόθεση και συμφωνή¬ 
σει γΓ αυτό η πλειοψηφία των παρόντων μελών του Διοι¬ 
κητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. 

Μπορεί όμως, όποτε κρίνει σκόπιμο, να αναθέτει την ει¬ 
σήγηση διαφόρων θεμάτων σε άλλο μέλος του Διοικητικού 
Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Αρθρο 7. 

Αρμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια αυτών. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 


Άρθρο 8. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, ότων απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείρισης γίνεται με βάση προϋπολο¬ 
γισμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). 

Άρθρο 10. 

Διαδικασία χορήγησης οικονομικών ενισχύσεων. 

1. Το Διοικητικό Συμβούλιο του ιδρύματος καλεί με προ¬ 
κήρυξη - πρόσκλησή του κάθε χρόνο, όλες τις ενδιαφερό- 
μενες που δικαιούνται οικονομική ενίσχυση για την αντιμε¬ 
τώπιση των δαπανών του γάμου τους, νσ υποβάλλουν σ’ 
αυτό μέσα σε τακτή προθεσμία, σχετική αίτηση με τα απα¬ 
ραίτητα δικαιολογητικά που αναφέρονται στην παραπάνω 
προκήρυξη - πρόσκληση. 

Αντίγραφο της προκήρυξης - πρόσκλησης πρέπει, με 
φροντίδα του Διοικητικού Συμβουλίου του ιδρύματος, να 
τοιχοκολείται, με αποδεικτικό έξω από τα γραφεία του 
ιδρύματος και του Δημοτικού Καταστήματος Σπάρτης, κα¬ 
θώς και έξω από τους Ιερούς Ναούς της πόλης της Σπάρ¬ 
της, και να δημοσιεύεται μια φορά σε μία τοπική, κατά 
προτίμηση ημερήσια, εφημερίδα της περιφέρειας του 
ιδρύματος. 

2. Δικαίωμα οικονομικής ενίσχυσης έχουν οι υποψήφιες 
που πληρούν τις παρακάτω προϋποθέσεις: 

α) Έχουν ηλικία, από τη μικρότερη που επιτρέπουν οι 
ισχύουσες κάθε φορά διατάξεις του Αστικού Κώδικα τη 
σύναψη έγκυρου γάμου, μέχρι και 45 ετών. 

β) Είναι οικονομικά αδύνατες. 

γ) Είναι άγαμες ή έχουν παντρευτεί στο αμέσως προη¬ 
γούμενο ημερολογιακό έτος, από το έτος απονομής της 
οικονομικής ενίσχυσης. 

δ) Να είναι γραμμένες στα δημοτολόγια του Δήμου 
Σπάρτης ή να έχουν γεννηθεί στη διοικητική περιφέρεια 
του Δήμου Σπάρτης. 

3. Το Διοικητικό Συμβούλιο, μετά τη λήξη της παραπάνω 
προθεσμίας, εξετάζει τις αιτήσεις και τα λοιπά δικαιολο- 
γητίκά που υποβλήθηκαν και επιλέγει - ανακηρύσσει, με 
αίΓολογημένη απόφασή του, τις νέες που θα ενισχυθούν 
ο:κονομ:κά για την αντιμετώπιση των δαπανών του γάμου 
τους. 

Σε περίπτωση κατά την οποία ο αριθμός των υποψη¬ 
φίων, που πληρούν τις προϋποθέσεις οικονομικής ενίσχυ¬ 
σης και έχουν τα ίδια προσόντα, είναι μεγαλύτερος από 
τον αριθμό των οικονομικών ενισχύσεων που πρόκειται να 
δοθούν, η επιλογή μεταξύ αυτών γίνεται από το Διοικητικό 
Συμβούλιο του ιδρύματος με δημόσια κλήρωση. 

Σε περίπτωση κατά την οποία κάποιο δικαιολογητικό 
των υποψηφίων είναι ατελές, ως προς ένα ή περισσότερα 
στοιχεία αυτού, το Διοικητικό Συμβούλιο του ιδρύματος 
καλεί τις ενδιαφερόμενες με έγγραφη πρόσκλησή του, 
πριν αποφασίσει ρχετικά για την επιλογή των δικαιούχων, 
να συμπληρώσουν τις ατέλειες αυτές, μέσα σε πέντε (5) 
ημέρες από την επίδοση με σχετική απόδειξη της παρα¬ 
πάνω πρόσκλησης. 

Σε περίπτωση που κατά τη διάρκεια ενός έτους δεν 
υπάρξει υποψήφια η οποία θα τελέσει γάμο το αναλογούν 
ποσό από τα εισοδήματα του έτους αυτού μεταφέρεται 
στο επόμενο και θα δίδεται μαζί με το ποσό του επόμενου 
έτους στις υποψήφιες που θα τελέσουν το γάμο τους τον 
επόμενο χρόνο. 

4. Η απόφαση εκλογής και ανακήρυξης των δικαιούχων 
τοιχοκολλείται, την ίδια ή την επόμενη ημέρα, έξω από τα 
γραφεία του ιδρύματος και του Δημοτικού Καταστήματος, 
καθώς και έξω από τους Ιερούς Ναούς της πόλης της 
Σπάρτης, με αποδεικτικό που θα υπογράφεται από το 
Γραμματέα ή άλλο εξουσιοδοτημένο υπάλληλο του ιδρύ¬ 
ματος και από ένα δημότη. 

Με την απόφαση αυτή καλούνται επίσης οι υπόλοιπες 
ενδιαφερόμενες υποψήφιες που απορρίφθηκαν να υπο¬ 
βάλλουν, εφόσον το επιθυμούν, σχετική ένσταση κατά της 
παραπάνω απόφασης του Διοικητικού Συμβουλίου του 
ιδρύματος, μέσα σε δέκα (10) ημέρες από την τοιχοκόλ¬ 
ληση αυτής. 

Η ένσταση αυτή κατεθέτεται με απόδειξη παραλαβής 
στον Γ ραμματέα ή σε άλλο μέλος του Διοικητικού Συμβου¬ 
λίου του ιδρύματος, που τυχόν έχει οριστεί προς τούτο 
από αυτό. 

5. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμιά ένσταση, δίνεται εντολή στην Τράπεζα ή το πι¬ 
στωτικό ίδρυμα που βρίσκονται οι καταθέσεις του ιδρύμα- 

ος, να καταθέσει τα ποσά της οικονομικής ενίσχυσης σε 
έντοκο λογαριασμό, στο όνομα κάθε δικαιούχου. 

Το ποσό της οικονομικής ενίσχυσης αναλαμβάνεται από 


τις δικαιούχες με την προσκόμιση στην Τράπεζα ή το πι¬ 
στωτικό ίδρυμα της ληξιαρχικής πράξης γάμου τους. 

6. Σε περίπτωση υποβολής ενστάσεων εμπρόθεσμα, το 
ίδρυμα υποβάλλει αυτές μαζί με τα δικαιολογητικό όλων 
των υποψηφίων και τα λοιπά έγγραφα εκλογής και ανακή¬ 
ρυξης των δικαιούχων, ως και τις σχετικές απόψεις του 
Διοικητικού Συμβουλίου για τις ενστάσεις αυτές, στο 
Υπουργείο Οικονομικών, το οποίο αφού ελέγξει αν τηρή¬ 
θηκαν ή όχι οι διατάξεις της συστατικής πράξης του ιδρύ¬ 
ματος, του παρόντος οργανισμού και των σχετικών νόμων, 
τα παραπέμπει με σχετική εισήγησή του στο Συμβούλιο 
Εθνικών Κληροδοτημάτων προς γνωμοδότηση. 

Ο Υπουργός Οικονομικών και το Συμβούλιο Εθνικών 
Κληροδοτημάτων μπορούν, εφόσον κρίνουν ότι είναι ανα¬ 
γκαίο, να ζητούν από τις αρμόδιες Αρχές και το ίδρυμα 
κάθε χρήσιμη σχετική πληροφορία και στοιχεία. 

Μετά την παραπάνω γνωμοδότηση του Συμβουλίου 
Εθνικών Κληροδοτημάτων για το βάσιμο ή όχι των ενστά¬ 
σεων, εκδίδεται απόφαση του Υπουργού Οικονομικών με 
την οποία είναι δυνατό να εγκριθούν ή να απορριφθούν ή 
να τροποποιηθούν οι σχετικές αποφάσεις του Διοικητικού 
Συμβουλίου του ιδρύματος, ως προς μία ή περισσότερες 
υποψήφιες ή και να διαταχθεί η επανάληψη όλης της δια¬ 
δικασίας επιλογής και ανακήρυξης των δικαιούχων της οι¬ 
κονομικής ενίσχυσης. 

7. Αν κάποια από τις δικαιούχες δεν τελέσει το γάμο της 
ή πεθάνει άγαμη μέσα σε διάστημα πέντε (5) ετών από την 
χρονολογία επιλογής της ή τελέσει το γάμο της μέσα στην 
προθεσμία αυτή αλλά δεν αναλάβει το ποσό της οικονομι¬ 
κής ενίσχυσης μέσα σε δύο (2) έτη από την τέλεση του γά¬ 
μου της, το ποσό της οικονομικής ενίσχυσης επαναφέρε- 
ται, έπειτα από απόφαση του Διοικητικού Συμβουλίου, στο 
λογαριασμό καταθέσεων του ιδρύματος για τη χορήγηση 
περισσοτέρων οικονομικών ενισχύσεων τα επόμενα έτη. 

Αρθρο 11. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύ¬ 
σεων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Αρθρο 12. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με ΐς 





ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


7581 


διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, ύστερα από απόφαση του Διοι¬ 
κητικού Συμβουλίου αυτού. 

Άρθρο 13. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτέ λόγο, η περιουσία του περιέρχεται στην Ιερά Μητρό¬ 
πολη Μονεμβασιάς και Σπάρτης ως κεφάλαιο αυτοτελούς 
διαχείρισης για την πραγματοποίηση του κοινωφελούς 
σκοπού που όρισε με τη διαθήκη της η ιδρύτρια. 

Στους Υφυπουργούς Οικονομικών και Υγείας, Πρόνοιας 
και Κοινωνικών Ασφαλίσεων αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 11 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΩΝ 

Δ. ΓΕΩΡΓΑΚΟΠΟΥΛΟΣ ΕΜΜ. ΣΚΟΥΛΑΚΗΣ 

- ♦ - 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Ε/17045 (2) 

Συμπλήρωση της αριθμ. 121/25.5.92 (ΦΕΚ 371 Β’) από¬ 
φασης Υπουργού ΥΠ.Ε.Π.Θ. «Κανονισμός λειτουργίας 

του Οργανισμού Επαγγελματικής Εκπαίδευσης και Κα¬ 
τάρτισης Ο.Ε.Ε.Κ.» όπως τροποποιήθηκε και ισχύει. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 9 του Ν. 2009/1992 
«Εθνικό Σύστημα Επαγγελματικής Εκπαίδευσης και Κα¬ 
τάρτισης και άλλες διατάξεις». 

2. Την υπ' αριθμ. 121/25.5.92 (ΦΕΚ 371 Β') απόφαση 
του Υπουργού Εθνικής Παιδείας και θρησκευμάτων «Κα¬ 
νονισμός λειτουργίας του Οργανισμού Επαγγελματικής 
Εκπαίδευσης και Κατάρτισης (Ο.Ε.Ε.Κ.)» όπως τροποποι¬ 
ήθηκε και ισχύει. 

3. Την υπ’ αριθμ. 45615/21.7.94 (ΦΕΚ 567 τ.Β') κοινή 
απόφαση του Πρωθυπουργού και Υπουργού Εθνικής Παι¬ 
δείας και θρησκευμάτων «Αρμοδιότητες του Αν. Υπουρ¬ 
γού Εθνικής Παιδείας και θρησκευμάτων». 

4. Την υπ’ αριθμ. 29/26.9.94 απόφαση του Δ.Σ. του 
Ο.Ε.Ε.Κ. 

5. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του προϋπολογισμού 
του Οργανισμού Επαγγελματικής Εκπαίδευσης και Κα¬ 
τάρτισης (Ο.Ε.Ε.Κ.), αποφασίζουμε: 

Άρθρο 1 

Στην υπ’ αριθμ. 121/25.5.92 (ΦΕΚ 371 Β') απόφαση 
του Υπουργού Εθνικής Παιδείας και θρησκευμάτων «Κα¬ 
νονισμός λειτουργίας του Οργανισμού Επαγγελματικής 
Εκπαίδευσης και Κατάρτισης (Ο.Ε.Ε.Κ.)», όπως τροπο- 
. ποιήθηκε και ισχύει, γίνονται οι παρακάτω προσθήκες στο 
άρθρο 4 που αφορούν την τοποθέτηση Προϊσταμένων 
Τμημάτων και Δ/νσεων: 

1. Στο τέλος της παραγ. 1 α προστίθεται «ή εκπαιδευτι¬ 


κός της Δ/θμιας Εκπ/σης με βαθμό Α' και πενταετή του¬ 
λάχιστον εμπειρία σε θέματα διοίκησης προσωπικού ή μέ¬ 
λος ΔΕΠ των Α.Ε.Ι. ή μέλος ΕΠ των Τ.Ε.Ι.». 

2. Στο τέλος της παραγ. 1 β προστίθεται «ή εκπαιδευτι¬ 
κός της Δ/θμιας Εκπ/σης με βαθμό Α' και εμπειρία σε θέ¬ 
ματα οικονομικής διαχείρισης». 

3. Στο τέλος της παραγ. 1 ιστ προστίθεται «ή εκπαιδευ¬ 
τικός της Δ/θμιας Εκπ/σης με βαθμό Α’, με άριστη γνώση, 
μιας τουλάχιστον ξένης γλώσσας (αγγλικής ή γαλλικής) και 
εμπειρία σε θέματα προγραμμάτων Ε.Ο.Κ. ή άλλων Διε¬ 
θνών Οργανισμών καθώς και σε θέματα Δημοσίων και Διε¬ 
θνών Σχέσεων». 

4. Στο τέλος της παραγ. 1ε προστίθεται «ή εκπαιδευτι¬ 
κός της Δ/θμιας Εκπ/σης». 

5. Στο τέλος της παραγ. 1 στ προστίθεται «ή εκπαιδευτι¬ 
κός της Δ/θμιας Εκπ/σης». 

6. Στο τέλος της παραγ. 1 ζ προστίθεται «ή εκπαιδευτι¬ 
κός της Δ/θμιας Εκπ/σης με εμπειρία σε θέματα οικονομι¬ 
κής διαχείρισης». 

7. Στο τέλος της παραγ. 1 ιβ προστίθεται «ή εκπαιδευτι¬ 
κός της Δ/θμιας Εκπ/σης με βαθμό Α', με άριστη γνώση 
μιας τουλάχιστον ξένης γλώσσας (αγγλικής ή γαλλικής) και 
εμπειρία σε θέματα Δημοσίων και Διεθνών Σχέσεων». 

8. Στο τέλος της παραγ. 1 ιγ προστίθεται «ή εκπαιδευτι¬ 
κός της Δ/θμιας Εκπ/σης με βαθμό Α’, με άριστη γνώση 
μιας τουλάχιστον ξένης γλώσσας (αγγλικής ή γαλλικής) και 
εμπειρία στη διαχείριση και διεκπεραίωση προγραμμάτων 
Ε.Ο.Κ. ή άλλων Διεθνών Οργανισμών». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 31899 (3) 

Ανασυγκρότηση του Ανωτάτου Συμβουλίου Επιλύσεως 

Αθλητικών Διαφορών (Α.Σ.Ε.Α.Δ.). 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β) Του Π.Δ. 77/85 «Οργανισμός της Γενικής Γραμμα¬ 
τείας Αθλητισμού». 

γ) Του Ν. 75/75 «περί οργανώσεως του Εξωσχολικού 
Αθλητισμού και ρυθμίσεως συναφών θεμάτων» (άρθρο 17 
παραγ. 2). 

δ) Του Ν. 423/76 «περί Γυμναστηρίων και ρυθμίσεως 
θεμάτων αφορώντων εις τον Εξωσχολικόν Αθλητισμόν». 

ε) Του Ν. 1070/80 «περί λήψεως μέτρων ανάπτυξης 
του Αθλητισμού και ρυθμίσεως συναφών θεμάτων», 
στ) Του Π.Δ. 923/80 «περί ρυθμίσεως θεμάτων οργανώ- 
σεως και λειτουργίας του παρά την ΓΓΑ, Ανωτάτου Συμ¬ 
βουλίου Επιλύσεως Αθλητικών Διαφορών (Α.Σ.Ε.Α.Δ.). 

ζ) Του Ν. 1232/82 «περί επαναφοράς σε ισχύ τροποποί¬ 
ηση και συμπλήρωση των διατάξεων του Ν. 4352/64 και 
άλλες διατάξεις». 

η) Του Ν. 1558/85 «Κυβέρνηση και Κυβερνητικά Όρ¬ 
γανα». 

θ) Του Ν. 1578/85 «Κύρωση του Κώδικα κατάστασης 
των δικαστικών λειτουργών και άλλες διατάξεις». 

ι) Του Ν. 1958/91 «Τμήματα Αμειβομένων Αθλητών - 
Αθλητικές Ανώνυμες Εταιρίες και άλλες διατάξεις». 

2. Την αρ. 5257/82 απόφαση του Υπουργού Προεδρίας 
της Κυβερνήσεως «περί αποφασιστικής αρμοδιότητας του 
Υπουργείου Προεδρίας Κυβερνήσεως». 

3. Την Υπ. Απόφαση ΥΠΠΟ/ΓΝΟΣ/44046/22.9.92 
(ΦΕΚ 577/Β/22.10.93) «Περιορισμός Συλλογικών Οργά¬ 
νων Υπουργείου Πολιτισμού των Γενικών Γραμματειών και 
των εποπτευόμενων από αυτό Δημοσίων Υπηρεσιών». 

4. Την αρ. 54567/22.10.93 (ΦΕΚ 830/Β/22.10.93) 
κοινή απόφαση του Πρωθυπουργού και της Υπουργού Πο¬ 
λιτισμού «περί ανάθεσης αρμοδιοτήτων στον Υφυπουργό 
Πολιτισμού Γεώργιο Λιάνη». 

5. Τα υπ’ αρ. 5319/23.9.94 και 5549/5.10.94 έγγραφα 
του Εφετείου Αθηνών. 

6. Τα υπ’ αρ. 43344/23.9.94 και 11240, 11202/ 
27.9.94 Έγγραφα του Πρωτοδικείου Αθηνών, αποφασί¬ 
ζουμε: 

Ανασυγκροτείται το Ανώτατο Συμβούλιο Επιλύσεως 
Αθλητικών Διαφορών (Α.Σ.Ε.Α.Δ.) ως εξής: 

1. Αλιφιέρης Ολύμπιος, Πρόεδρος Εφετών 

2. Βαλμαντώνης Κων/νος, Εφέτης 

3. Παπαδάκης Χαρίδημος, Εφέτης 

4. Νταφούλης Αχιλλέας, Εφέτης 

5. Παπαδάκης Αντώνιος, Εφέτης 

6. Ελευθέριος Μάλλιος, Πρόεδρος Πρωτοδικών 

7. Ανδρόνικος Βασίλειος, Πρόεδρος Πρωτοδικών 

8. Μουστάκας Δημήτριος, Πρόεδρος Πρωτοδικών 


9. Διονυσάτος Γεράσιμος, Πρωτόδικης 

10. Κανελλόπουλος Αναστ., Εισαγγελέας Πρωτοδικών 

11. Νικολούδης Παναγιώτ., Εισαγγελέας Πρωτοδικών 

12. Κότσιφας Ανδρέας, Δικηγόρος 

13. Παρασκευάς Αθανάσιος, Δικηγόρος 

14. Πιστιόλης Σπύρος, Δικηγόρος 

15. Ανδρεοπούλης Μιχαήλ, Δικηγόρος 

Ως Πρόεδρος του Συμβουλίου ορίζεται ο Αλιφέρης Ολύ¬ 
μπιος, Πρόεδρος Εφετών. 

Ως Α' και Β' Αντιπρόεδροι του Συμβουλίου ορίζονται 
αντίστοιχα οι Βαλμαντώνης Κων/νος και Παπαδάκης Χαρί¬ 
δημος Εφέτες. 

Γραμματείς του Συμβουλίου ορίζονται οι μόνιμοι υπάλ¬ 
ληλοι της ΓΓΑ., Ηλέκτρα Εξάρχου και Ζαρζανίκα- 
Μακρυγιάννη Ελένη. 

Καθορίζουμε από τη δημοσίευση της παρούσης ως μη¬ 
νιαία αποζημίωση, για τον Πρόεδρο και τους δύο (2) Αντι¬ 
προέδρους του Α.Σ.Ε.Α.Δ. το ποσό των 180.000 δρχ., των 
μελών αυτού σε 150.000 δρχ., και των Γραμματέων σε 
80.000 δρχ. 

Από τις διατάξεις της απόφασης αυτής προκαλείται 
ετήσια δαπάνη ποσού 30.000.000 δρχ., σε βάρος του 
προϋπολογισμού της ΓΓΑ (φορέας 21-200) και των ΚΑΕ 
0515. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 1994 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 

ΕΘΝΙΚΟ ΤΥ ΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

ΡΑΧ 

22.3211 ΥΡΕΤ ΘΒ 
5234312 

λειτουργούν καθημερινά από 8.00' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

*Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 1 50, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 




Η ετήσια συνδρομή είναι: 
α) Για το Τεύχος Α' Δρχ. 

15.000 

Ποσοστό 5% υπέρ του Ταμείου Αλληλο 
βοήθειας του Προσωπικού (ΤΑΠΕΤ) 

Δρχ. 750 

β> 

» » » Β' 

» 

30.000 

» 

1.500 

Υ) 

» » » Γ’ 

» 

10.000 

» 

500 

δ) 

» » » Δ' 

» 

30.000 

» 

1.500 

ε) 

» » » Αναπτυξιακών Πράξεων 

» 

20.000 

» 

1.000 

στ) 

» » » Ν.Π.Δ.Δ. 

» 

10.000 

» 

500 

ζ) 

» » » ΠΑΡΑΡΤΗΜΑ 

» 

5.000 

» 

250 

η) 

» » » Δελτ. Εμπ.& Βιομ. Ιδ. 

» 

10.000 

» 

500 

θ) 

» » » Αν. Ειδικού Δικαστηρίου 

» 

3.000 

» 

150 

ι) 

» » » Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















